Kindlasti ei ole tegemist ajaloo lõpuga, mis ütleb, et nüüd on tulemus käes, vaid tuleb olla ettevaatlik. USA puhul näiteks räägitakse ka uuest majanduslanguse võimalusest või tõenäosusest ja ka Euroopa puhul võimalusest, et tuleb uus langus. Samas me peame märkama, et Eesti eksportöörid on oma turuosa tegelikult kriisis ja kriisist kosumise ajal parandanud. Me ei liigu päris samas rütmis, mis Euroopa. See on väga tähtis, et ettevõtted on leidnud turu väljaspool.